sagorsarker/bangla-wikipedia huggingface dataset:
মুখের দিকে দেখি

মুখের দিকে দেখি বাংলাদেশী লেখক শহীদুল জহির রচিত উপন্যাস। এটি ২০০৬ সালে বাংলাদেশের মাওলা ব্রাদার্স থেকে প্রকাশিত হয়েছে। জীবদ্দশায় এটি জহিরের সর্বশেষ এবং ৩য় প্রকাশিত উপন্যাস। উপন্যাসটির উৎসর্গপত্রে লেখা হয়েছে: pour elle / si je lui vois encore।
বাংলাদেশের খ্রিষ্টান সম্প্রদায় কিভাবে ধর্মপ্রচারে এসে বাঙালী নারীর সাথে বিবাহ সম্বন্ধেের মাধ্যমে বাংলাদেশের জনপ্রবাহে মিশে গেছে, মুলত এই প্রেক্ষাপট উপন্যাসের মূল বিষয়।
উপন্যাসে একটি চরিত্র, মামুন মিঞা তার বালক বয়সে করাতকলে কাঠের ভূষি আনতে গিয়ে চোরাই ট্রাকে করে চট্টগ্রামে পাচার হয়ে যায়। এরপর শিশু আসমানতারার খরগোশ হিসেবে তার খাঁচায় বন্দী নতুন জীবন শুরু হয়। আবার একই সময়ে একই চরিত্র মামুন মিঞা, তার পুরান ঢাকার বাড়িতে ফিরে এসে স্বাভাবিক জীবন কাটাতে শুরু করে। উপন্যাসটিতে মূল চরিত্র চানমিঞার বেড়ে ওঠার কাহিনি বিবৃত হয়েছে, যার জন্ম ১৯৭১ সালের ডিসেম্বরে। উপন্যাসে একই ব্যক্তিকে দুইটি ভিন্ন বাস্তবতায় দুজন ভিন্ন মানুষ হিসেবে বড় হতে দেখা যায়। সেখানে তাদের জীবনযাপন ও মানসগঠন ভিন্ন বাস্তবতার কারণে আলাদাভাবে গড়ে ওঠে। ঢাকার মামুন ন্ম্র স্বভাবের, যে একটি ব্যাংকের উচ্চপদস্থ কর্মকর্তা হিসেবে কাজ করতো। জুলি নামক এক মেয়ের প্রেমে সে কাতর। অন্যদিকে সাতকানিয়ার মামুন খাঁচার মধ্যে বন্দী জীব হিসেবে বেড়ে ওঠের কারণে সে কামুক ও হিংস্র।
উপন্যাসটি হারপার পেরেননিয়াল ইন্ডিয়া থেকে ২০২৩ সালের ২৪ মার্চ "আই সি দ্য ফেস: অ্যা নভেলা" শিরোনামে ইংরেজি ভাষায় প্রকাশিত হয়েছে। যেটি বাংলা ভাষা থেকে অনুবাদ করেছেন ভারতীয় অনুবাদক ভি. রামস্বামী।
ছিররিউ সাকতী

শায়খ ছিররিউ সাকতী (মৃত্যু: ৮৬৭ সাল) ছিররিউ সাকতী হিসেবেও পরিচিত (আরবি:سری سقطی)। তিনি বাগদাদের প্রথমদিকের মুসলিম সুফিদের একজন ছিলেন। তিনি হলেন সিলসিলায়ে আলিয়া কাদেরিয়া ও সিলসিলায়ে আলিয়া সোহরাওয়ার্দীর আকাবের মাশায়েখ। তিনি ছিলেন মারুফ কারখীর অন্যতম প্রভাবশালী ছাত্র। তিনি বিশর আল-হাফীর বন্ধু ছিলেন এবং জুনাইদ বাগদাদীর মামা ও আধ্যাত্মিক শিক্ষক ছিলেন।
ছিররিউ সাকতী ১৫৫ হিজরীতে বাগদাদ শরীফে জন্মগ্রহণ করেন। তার নাম ছিরু আল-দ্বীন ও উপাধি আবুল হাসান। তবে তিনি ছিররিউ সাকতী নামে বিখ্যাত। তার পিতার নাম মুগাল্লিস। 
ছিররিউ সাকতী বাগদাদের বিখ্যাত সুফি সাধক ছিলেন। তিনি মারূ’ফ কারখীর ছাত্র ছিলেন এবং তাঁর কাছ থেকে খিরকা সুফিবাদ লাভ করেছিলেন। তিনি জুনাইদ বাগদাদীর মামা ও শিক্ষকও ছিলেন।
বিজনেস ভুটান

বিজনেস ভুটান, ভুটানের প্রথম ও একমাত্র আর্থিক পত্রিকা। একটি সাপ্তাহিক পত্রিকা, যা জংখা ভাষার বিভাগের সাথে মূলত ইংরেজিতে লেখা, ভুটানের ব্যবসা, অর্থনীতি, রাজনীতি এবং খেলাধুলায় দৃষ্টি নিবদ্ধ করে।
প্রফ এডওয়ার্ডস

রিচার্ড মার্টিন প্রফ এডওয়ার্ডস (; জন্ম: ৩ জুন, ১৯৪০) বার্বাডোসের ক্রাইস্টচার্চ এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬০-এর দশকের শেষদিকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ ডানহাতে ফাস্ট বোলিং করতেন। এছাড়াও, ডানহাতে নিচেরসারিতে ব্যাটিং করতেন প্রফ এডওয়ার্ডস।
বার্বাডোসভিত্তিক দ্য লজ স্কুলে পড়াশুনো করেন। বিদ্যালয় জীবন শেষে ১৯৬১-৬২ মৌসুম থেকে ১৯৬৯-৭০ মৌসুম পর্যন্ত বার্বাডোসের পক্ষে খেলেন। সব মিলিয়ে পূর্ণাঙ্গ খেলোয়াড়ী জীবনে ৩৫টি প্রথম-শ্রেণীর খেলায় অংশ নিয়েছিলেন প্রফ এডওয়ার্ডস। তন্মধ্যে, ১৯৬৬-৬৭ মৌসুমে লিওয়ার্ড আইল্যান্ডসের বিপক্ষে ৬/৪৫ সেরা বোলিং পরিসংখ্যান গড়েন।
১৯৬১-৬২ মৌসুম থেকে ১৯৬৯-৭০ মৌসুম পর্যন্ত প্রফ এডওয়ার্ডসের প্রথম-শ্রেণীর খেলোয়াড়ী জীবন চলমান ছিল।
জোই ক্যারিও’র আট-বলে গড়া ওভার থেকে ৩৪ রান (৪, ০, ৪, ৪, ৬, ৬, ৬, ৪) করেন। এটিই আট-বলের ওভারে সর্বোচ্চ রানের রেকর্ড। ১৯৬৮-৬৯ মৌসুমে অকল্যান্ডে গভর্নর-জেনারেল একাদশ বনাম ওয়েস্ট ইন্ডিজ একাদশের মধ্যকার খেলায় এ কৃতিত্ব অর্জন করেন। তবে, ৩৪ রানের ঐ ইনিংসটিই তার প্রথম-শ্রেণীর ক্রিকেটে সর্বোচ্চ সংগ্রহ হিসেবে রয়ে যায়।
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন প্রফ এডওয়ার্ডস। ১৯৬৮-৬৯ মৌসুমে ওয়েস্ট ইন্ডিজ দলের সদস্যরূপে অস্ট্রেলিয়া ও নিউজিল্যান্ড সফরে অংশগ্রহণকৃত পাঁচ টেস্ট খেলেন। সবকটিতেই বোলিং উদ্বোধনে নেমেছিলেন তিনি। ২৬ ডিসেম্বর, ১৯৬৮ তারিখে মেলবোর্নে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। অভিষেককালীন তার বয়স ছিল প্রায় ২৮ বছর। ১৩ মার্চ, ১৯৬৯ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
ওয়েস হল ও চার্লি গ্রিফিথের ছত্রচ্ছায়ায় বোলিং কর্মে অগ্রসর হয়েছিলেন। অস্ট্রেলিয়ার শক্ত পিচে বেশ হিমশিম খান। অংশগ্রহণকৃত দুই টেস্টে ২৭৪ রান খরচায় মাত্র তিন উইকেট লাভ করেন। দূর্বল ফিল্ডিংয়ের কারণে তিনি অধিকতর সফলতা লাভ করতে পারেননি।
তবে, নিউজিল্যান্ড সফরে তুলনামূলকভাবে বেশ ভালো খেলা উপহার দিতে সক্ষম হন। প্রথম টেস্টে ১২৯ রান খরচায় ৬ ও দ্বিতীয় টেস্টে ১২৬ রান খরচায় ৭ উইকেট লাভ করেন। তন্মধ্যে, দ্বিতীয় টেস্টের প্রথম ইনিংসে ৫/৮৪ বোলিং পরিসংখ্যান গড়েছিলেন।
আন্তর্জাতিক ক্রিকেট থেকে প্রত্যাখ্যাত হবার পরও বার্বাডোস ক্রিকেটের সাথে জড়িত ছিলেন। খেলোয়াড়ী জীবন থেকে অবসর গ্রহণের পর ব্রিজটাউনভিত্তিক কেনসিংটন ওভালের মাঠ কর্মকর্তার ভূমিকায় অবতীর্ণ হয়েছেন।
নিমু, লেহ

নিমু (নিমো নামেও পরিচিত) ভারতের লাদাখের লেহ জেলায় অবস্থিত নিমো ব্লকের সদর দপ্তরের নিকট একটি গ্রাম। যা লেহ থেকে ৩৫ কিমি দূরে লিকির তহশিলে  অবস্থিত।
এখানে তাপমাত্রা পরিবর্তিনশীল। গ্রীষ্মে ৪০°সে − শীতে ২৯ °সে। এখানে কঠোর জলবায়ু এবং চরম আবহাওয়া বিদ্যমান, এই এলাকায় খুব সামান্য গাছপালা ঘেরা আছে (ডানদিকে ছবিতে দেখা যায়)।
২০১০ সালের ৬ আগস্ট, ২০১০ সালের লাদাখ বন্যায় গ্রামটি প্রভাবিত হয়েছিল।
নিমুতে বিভিন্ন মঠ এবং বাগান আছে।
নিমু হাউস গ্রামের একটি ঐতিহ্যবাহী হোটেল; এটি জুন থেকে সেপ্টেম্বর পর্যন্ত খোলা থাকে। লেহ ও নিমু ইএন রুটে লেহ থেকে ২৫ কিলোমিটার দূরে পাঠক সাহেব গুরুদওয়ারা অবস্থিত।
চৌম্বক পর্বত বা নিমু-লেহ চৌম্বক পর্বত ভারতের লাদাখের লেহের কাছে অবস্থিত একটি অভিকর্ষ পর্বত।
ভারতের ২০১১ সালের আদমশুমারি অনুসারে নিমুর ১৯৩ টি পরিবার রয়েছে। কার্যকর সাক্ষরতার হার (যেমন ৬ বা তার কম বয়সী শিশুদের বাদ দিয়ে জনসংখ্যার সাক্ষরতার হার) ৭২.৫১%।
অকাভাঙ্গ

অকাভাঙ্গ বদ্বীপ (বা অকাভাঙ্গ তৃণভূমি, ইংরেজিতে Okavango) বতসোয়ানার একটি জলমগ্ন ভূমধ্য-বদ্বীপ। যে জায়গায় অকাভাঙ্গ নদী কালাহারি মরুভূমির বদ্ধ বেসিনের মধ্যভাগে টেকটোনীয় খাতে পৌঁছায় সেখাই অকাভাঙ্গ বদ্বীপ সৃষ্টি হয়েছে। এই বদ্বীপে প্রবাহিত হওয়া সমস্ত পানি চূড়ান্তভাবে বাষ্পীভূত হয় এবং কোনও সমুদ্র বা মহাসাগরে পতিত হয় না। প্রতি বছর প্রায় পানি এই এলাকার অঞ্চলে ছড়িয়ে পড়ে। বন্যার কিছু পানি এনগামি হ্রদে গিয়েও পড়ে। অঞ্চলটি একসময় ম্যাকগাদিকগাদি নামে একটি প্রাচীন হ্রদের একটি অংশ ছিল, যার বেশিরভাগটাই হলোসিন উপযুগের প্রথম দিকেই শুকিয়ে যায়।
মোরেমি বন্যপ্রানী অভয়ারণ্য, যা একটি জাতীয় উদ্যানও বটে, বদ্বীপটির পূর্ব দিকে অবস্থিত। এই বদ্বীপ আফ্রিকার সাতটি প্রাকৃতিক আশ্চর্য একটি হিসাবে স্বীকৃত, যা আনুষ্ঠানিকভাবে ১১ই ফেব্রুয়ারি ২০১৩তে তানজানিয়ার আরুশায় ঘোষণা করা হয়। ২২ই জুন ২০১৪তে অকাভাঙ্গকে ইউনেস্কো আনুষ্ঠানিকভাবে বিশ্বের ঐতিহ্যবাহী স্থানের তালিকায় অন্তর্ভুক্ত করে।
গ্লো অ্যান্ড লাভলি (প্রসাধনী)

গ্লো অ্যান্ড লাভলি (পূর্বের ফেয়ার অ্যান্ড লাভলি) ১৯৭৫ সালে ভারতের বাজারে পরিচয় হওয়া হিন্দুস্তান ইউনিলিভারের একটি ত্বক-ফর্সাকারী প্রসাধনী পণ্য। ফেয়ার অ্যান্ড লাভলি ভারত,বাংলাদেশ, মালয়েশিয়া, ইন্দোনেশিয়া, সিঙ্গাপুর, ব্রুনাই, থাইল্যান্ড, শ্রীলঙ্কা, পাকিস্তান এবং এশিয়ার অন্যান্য অংশে পাওয়া যায়। এছাড়া এটি বিশ্বের অন্যান্য অংশে যেমন পশ্চিমা বিশ্বে রপ্তানি করা হয়, যেখানে এটি এশিয়ান সুপারমার্কেটে বিক্রি হয়।
ইউনিলিভার ১৯৭১ সালে মেলানিন দমনকারী নিয়াসিনামাইডের পেটেন্টিংয়ের পরে ফেয়ার অ্যান্ড লাভলি ব্রান্ডটিকে পেটেন্ট করেছিল যা ক্রিমের প্রধান সক্রিয় উপাদান। ফেয়ার অ্যান্ড লাভলিতে স্টিয়ারিক অ্যাসিড থাকে যা মূলত প্রাণীর দেহের চর্বি (যেমন লার্ড) থেকে উৎপন্ন হয়, যা উদ্ভিজ্জ চর্বির তুলনায় অধিক পরিমাণে স্টেরিক অ্যাসিড ধারণ করে। গ্লো অ্যান্ড লাভলির লক্ষ্য গ্রাহক ১৮ এবং তার চেয়ে বেশি বয়সীদের এবং ব্যবহারকারীদের বেশিরভাগই ২১-৩৫ বছর বয়সীরা যদিও এটাও প্রমাণ পাওয়া যায় যে, ১২-১৪ বছরের কম বয়সী মেয়েরাও ক্রিম ব্যবহার করে। ২০১২ সালের হিসাবে ব্রান্ডটি ভারতে উজ্জ্বলকারী ক্রিমের বাজারের ৮০% দখল করেছে এবং এটি হিন্দুস্তান ইউনিলিভারের অন্যতম সফল প্রসাধনী। 
বর্ণবাদ প্রচারের জন্য পণ্যটির বিপণন প্রচারগুলি সমালোচিত হয়েছে। সমস্ত দেশে পণ্যটির বিপণনে সাদা ত্বককে সৌন্দর্য এবং আত্মবিশ্বাস বোঝানো হয়। হিন্দুস্তান ইউনিলিভার লিমিটেডের গবেষণায় দাবি করা হয়েছে যে, "৯০ শতাংশ ভারতীয় মহিলা ফর্সাকারী ব্যবহার করতে চান, কেননা এটি ওজন হ্রাস করার মতো অনুপ্রেরণামূলক। শিক্ষার মতো ফর্সা ত্বক, যেমন সামাজিক এবং অর্থনৈতিক মর্জাদা বর্ধক হিসাবে বিবেচিত<nowiki>"</nowiki> এই বিতর্কের পরে, ২০০৭ সালের পন্ডস হোয়াইট বিউটির একটি টেলিভিশন বিজ্ঞাপনে, অভিনেতা সাইফ আলি খান কালো চামড়ার প্রিয়াঙ্কা চোপড়াকে বাদ দিয়ে ফর্সা চামড়ার নেহা ধুপিয়াকে অগ্রাধিকার দেয়, সংস্থাটি টেলিভিশনের বিজ্ঞাপন স্থগিত করেছিল। 
২০২০ সালে, হিন্দুস্তান ইউনিলিভার তার ফ্ল্যাগশিপ ব্রান্ড ফেয়ার অ্যান্ড লাভলির নাম বদলানোর ঘোষণা দেয়। সংস্থাটি ফেয়ার ও লাভলি ব্র্যান্ড নামে 'ফেয়ার' শব্দটি ব্যবহার বন্ধ করে ব্র্যান্ডের নতুন নাম হয় 'গ্লো অ্যান্ড লাভলি'।
মার্শা মেসন

মার্শা মেসন (জন্ম ৩ এপ্রিল ১৯৪২) হলেন একজন মার্কিন অভিনেত্রী ও পরিচালক। তিনি "সিন্ডরেলা লিবার্টি" (১৯৭৩), "দ্য গুডবাই গার্ল" (১৯৭৭), "চ্যাপ্টার টু" (১৯৭৯), ও "অনলি হোয়েন আই লাফ" (১৯৮১) চলচ্চিত্রে অভিনয়ের জন্য চারবার শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেছেন। প্রথম দুটি চলচ্চিত্রের জন্য তিনি দুটি গোল্ডেন গ্লোব পুরস্কার অর্জন করেছেন। তিনি ১৯৭৩ থেকে ১৯৮৩ সাল পর্যন্ত নাট্যকার ও চিত্রনাট্যকার নিল সিমনের স্ত্রী ছিলেন। সিমন তার চারটি অস্কার মনোনীত কর্মের তিনটির রচয়িতা।
মেসনের চলচ্চিত্রে অভিষেক ঘটে ১৯৬৬ সালের "হট রড হুলাবালু" চলচ্চিত্র দিয়ে। তার অভিনীত অন্যান্য চলচ্চিত্র হল "ব্লুম ইন লাভ" (১৯৭৩), "দ্য চিপ ডিটেকটিভ" (১৯৭৮), "ম্যাক্স ডুগান রিটার্নস" (১৯৮৩), "হার্টব্রেক রিজ" (১৯৮৬), "স্টেলা" (১৯৯০) ও "ড্রপ ডেড ফ্রেড" (১৯৯১)। টেলিভিশনে তিনি সোপ অপেরা "লাভ অব লাইফ" (১৯৭১-৭২)-এ অভিনয় করেছেন এবং সিটকম "ফ্রেজিয়ার" (১৯৯৭-৯৮)-এ তার কাজের জন্য একটি প্রাইমটাইম এমি পুরস্কারের মনোনয়ন লাভ করেন।
মেসন ১৯৪২ সালের ৩রা এপ্রিল মিজুরির সেন্ট লুইসে জন্মগ্রহণ করেন। তার মাতা জ্যাকলিন হেলেনা (রাকোভ্‌স্কি) এবং পিতা জেমস জোসেফ মেসন। তিনি ও তার ছোট বোন লিন্ডা (জ. ১৯৪৩) ক্যাথলিক ধর্ম পালন করে বেড়ে ওঠেন। তাদের শৈশব কাটে মিজুরির ক্রেস্টউডে। মেসন ওয়েবস্টার গ্রোভসের নেরিনক্স হল হাই স্কুলে ও পরে ওয়েবস্টার বিশ্ববিদ্যালয়ে পড়াশোনা করেন। ওয়েবস্টার অধ্যয়নকালে তিনি একাধিক মঞ্চনাটকে কাজ করেছেন।
মেসনের চলচ্চিত্রে অভিষেক হয় ১৯৭৩ সালে নিল সিমনের লেখা "ব্লুম ইন লাভ" চলচ্চিত্রে অভিনয়ের মধ্য দিয়ে এবং তিনি ব্রডওয়ে মঞ্চে সিমনের "দ্য গুড ডক্টর" নাটকে কাজের জন্য নির্বাচিত হন। এর কিছুদিন পর সম্প্রতি বিপত্নীক সিমন ও মেসন প্রণয় ও বৈবাহিক সম্পর্কে আবদ্ধ হন। একই বছর মেসন জেমস কানের সাথে টুয়েন্টিয়েথ সেঞ্চুরি ফক্সের "সিন্ডরেলা লিবার্টি" চলচ্চিত্রের অভিনয় করেন। এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। ১৯৭৭ সালে সিমনের "দ্য গুডবাই গার্ল" চলচ্চিত্রে অভিনয় করে তিনি তার দ্বিতীয় একাডেমি পুরস্কারের মনোনয়ন লাভ করেন। ১৯৭৯ সালে সিমন তার সফল মঞ্চনাটক "চ্যাপ্টার টু"-এর "চলচ্চিত্রায়নে" মেসনকে জেনি ম্যাকলেইন চরিত্রে কাজের সুযোগ দেন। এটি মূলত বিবাহের পর সিমনের সাথে মেসনের সম্পর্কের উপর ভিত্তি করে লেখা গল্প। চলচ্চিত্রটি ব্যাপক সফলতা লাভ করে এবং মেসন তৃতীয়বারের মত শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।
১৯৮১ সালে মেসন ক্রিস্টি ম্যাকনিকোল, জেমস কোকো ও জোন হ্যাকেটের সাথে "অনলি হোয়েন আই লাফ" (১৯৮১) চলচ্চিত্রে অভিনয় করেন। এটি সিমনের ব্রডওয়েতে মঞ্চস্থ হাস্যরসাত্মক নাট্যধর্মী "দ্য জিঞ্জারব্রেড লেডি" নাটকের চলচ্চিত্রায়ন। এটিই বক্স অফিসে সফলতা অর্জন করে। মেসন জর্জিয়া হাইন্স চরিত্রে তার কাজের জন্য প্রশংসিত হন এবং শ্রেষ্ঠ অভিনেত্রী বিভাগে তার চতুর্থ একাডেমি পুরস্কারের মনোনয়ন লাভ করেন।
ধোলাবীরা

ধোলাবীরা পশ্চিম ভারতের গুজরাত রাজ্যের কচ্ছ জেলার ভাচাউ তালুকের খাদিরবেটের একটি প্রত্নতাত্ত্বিক স্থান, যা এর ১ কিলোমিটার (০.৬২ মাইল) দক্ষিণের একটি গ্রাম থেকে নামকরণ করা হয়। এই গ্রামটি রাধনপুর থেকে ১৬৫ কিমি (১০৩ মাইল) দূরে অবস্থিত। স্থানীয়ভাবে কোটাডা টিম্বা নামেও পরিচিত, এই স্থানে প্রাচীন সিন্ধু সভ্যতা/হরপ্পান শহরের ধ্বংসাবশেষ রয়েছে। ধোলাবীরার অবস্থান কর্কটক্রান্তির অঞ্চলে। এটি পাঁচটি বৃহত্তম হরপ্পান স্থানের মধ্যে একটি এবং সিন্ধু উপত্যকার সভ্যতার অন্তর্ভুক্ত ভারতের সর্বাধিক বিশিষ্ট প্রত্নতাত্ত্বিক স্থান। এটিকে সমকালীন সময়ের নগরগুলির সর্বাধিক স্বতন্ত্র হিসাবে বিবেচনা করা হয়। এটি বৃহৎ কচ্ছের রণের কচ্ছ মরুভূমি বন্যজীবন অভয়ারণ্যের "খাদির বেট" দ্বীপে অবস্থিত। ৪৭ হেক্টর (১২০ একর) আয়তনের চতুর্ভুজ আকৃতির শহরটি দুটি মৌসুমী স্রোতের মধ্যে অবস্থিত, উত্তরে মনসার এবং দক্ষিণে মনহার। ধারণা করা হয় যে ২৬৫০ খ্রিস্টপূর্ব থেকে শুরু হয় এবং ২১০০ খ্রিস্টপূর্ব পর্যন্ত এটি টিকে ছিল, তবে সাম্প্রতিক গবেষণায় উল্লেখ করা হয় যে ৩৫০০ খ্রিস্টপূর্বাব্দ (প্রাক-হরপ্পান) এটি গঠিত হয় এবং ধারাবাহিক ভাবে ১৮০০ খ্রিস্টপূর্বাব্দ (শেষের হরপ্পান সময়কালের প্রথম দিকের অংশ) অবধি টিকে ছিল।
এই স্থানটি ১৯৬৭-৬৮ সালে ভারতীয় প্রত্নতাত্ত্বিক জরিপের (এএসআই) জে পি পি জোশির দ্বারা আবিষ্কার করা হয় এবং এটি আটটি বড় হরপ্পান স্থানের মধ্যে পঞ্চম বৃহত্তম। এটিএসআই দ্বারা ১৯৯০ সাল থেকে এটি খনন কারজের কার্যের অধীনে ছিল, যার অভিমত যে "ধোলাবীরা প্রকৃতপক্ষে সিন্ধু সভ্যতার ব্যক্তিত্বকে নতুন মাত্রা যুক্ত করেছে।" এখনও অবধি আবিষ্কৃত অন্যান্য বড় বড় হরপ্পান স্থানগুলি হল - হরপ্পা, মহেঞ্জো-দারো, গানেরিওয়ালা, রাখিগড়ি , কালীবঙ্গান, রূপনগর এবং লোথাল।
লিসা ভিকারি

লিসা ভিকারি (জন্ম ফেব্রুয়ারি ১১, ১৯৯৭) একজন জার্মান অভিনেত্রী। তিনি নেটফ্লিক্স টিভি সিরিজ "ডার্ক"-এর মারথা নেলসন চরিত্রটির জন্য ব্যপকভাবে পরিচিত। এছাড়াও তিনি নেটফ্লিক্সের "ইজি এবং ওজি" সিরিজে অভিনয়ের জন্য খ্যাতি পেয়েছেন।
লিসা ভিকারির জন্ম জার্মানীতে, ১৯৯৭ সালে। তিনি দশ বছর বয়স থেকে মঞ্চে অভিনয় করেন এবং প্রথম স্বল্পদৈর্ঘ্য চলচ্চিত্রে অভিনয় করেন। ২০১০ সালে তিনি শিশু চলচ্চিত্র হানি এন্ড নান্নি তে অভিনয় করেন। ২০১৭ সালে তিনি লুনা নামক চলচ্চিত্রে মূলভূমিকায় অভিনয় করেন যেখানে তার বাবার চরিত্র ছিল একজন রুশ এজেন্ট হিসাবে। তিনি বর্তমানে জার্মানীতে মিডিয়া বিষয়ক পড়াশুনা করছেন।
বাবুসার পাস

বাবুসার গিরিপথ বা বাবুসার টপ () (উচ্চতা ) উত্তরে ১৫০  কি.মি (৯৩ মাইল) দীর্ঘ কাঘান উপত্যকার একটি পাহাড়ি গিরিপথ, এটি কারাকোরাম মহাসড়কের (KKH) উপর দিয়ে তাক নালার মাধ্যমে ছিলাসের সাথে সংযুক্ত করে। এটি বাবুসার উপত্যকার সর্বোচ্চ চূড়া যাতে গাড়ি দ্বারা সহজেই প্রবেশ করা যায়। বাবুসার গিরিপথ খাইবার পাখতুনখোয়ার সাথে গিলগিত বালতিস্তানের সংযোগ স্থাপন করে। এটি গিলগিত বালতিস্তানের বিপদজনক রাস্তা গুলোর মধ্যে একটি। পাহাড়ি ঢালুর কারণে প্রতিবছর এখানে অনেক মৃত্যু ঘটে, যেটি পৃথিবীর বিপদজনক রাস্তা গুলোর মধ্যে অন্যতম। অনভিজ্ঞতার কারণে গাড়ির ব্রেক ব্যর্থতা মৃত্যুর সবচেয়ে সাধারণ কারণ। বাবুসার পাস মূলত বাবুসার টপ হিসেবে পরিচিত, প্রকৃতপক্ষে এটার উদ্ভব হয়েছে মুঘল শাসক বাবুর নাম থেকে, ১৬ শতকের প্রারম্ভে এই এলাকার মাধ্যমে গিরিপথটি ব্যবহৃত হয়। যাইহোক বর্তমানে এটিকে সাধারণভাবে বাবুসার টপ হিসেবে উল্লেখ করা হয়।
কাঘান উপত্যকা গ্রীষ্মকালের (মে থেকে সেপ্টেম্বর) সময় উত্তম। মে'র সময় সর্বোচ্চ তাপমাত্রা ১১°C (৫২°F) এবং সর্বনিম্ন তাপমাত্রা ৩°C (৩৭°F)। জুলাইয়ের মধ্যে থেকে সেপ্টেম্বরের শেষ পর্যন্ত নারান রোড ব্যতীত বাবুসার গিরিপথের দক্ষিণ দিক খোলা থাকে। যাইহোক, গমন বর্ষাকাল ও শীতকালে সীমাবদ্ধ করা হয়। কাঘান এলাকায় ইসলামাবাদ ও পেশোয়ার শহরের রোডের মাধ্যমেও প্রবেশ করা যায়।
শ্রেনু পারিখ

শ্রেনু পারিখ (জন্ম: ১১ নভেম্বর ১৯৮৯) একজন ভারতীয় টেলিভিশন অভিনেত্রী, যিনি "ইস প্যায়ার কো ক্যায়া নাম দু?...ইক বার ফির"-এ আস্থা অগ্নিহোত্রী, "ইশকবাজ"-এ গৌরী কুমারী শর্মা সিং ওবেরয় এবং "ইক ভ্রম...সর্বগুণ সম্পন্ন"-এ জাহ্নবী মিত্তাল চরিত্রে অভিনয় করার জন্য পরিচিত।
পারিখ এর জন্ম ভারতের গুজরাতের বড়োদরায়। শুভম নামে তার এক ভাই আছে।
তিনি তার বিদ্যালয়ের পড়াশোনা বড়োদরার নবদর্শন বিদ্যানী বিদ্যালয় থেকে সম্পন্ন করেছেন। তিনি ২০০৭ সালে মিস ইউনিভার্সিটির মুকুট অর্জন করেছিলেন এবং ২০০৮ সালে মিস বড়োদরা প্রতিযোগিতায় দ্বিতীয় রানার-আপ হয়েছিলেন।
পারিখ স্টার প্লাসের "গুলাল" ধারাবাহিকে রূপা চরিত্রে অভিনয়ের মাধ্যমে কর্মজীবন শুরু করেছিলেন। এরপরে তিনি আস্থা চরিত্রে কালার্স টিভির "হাভান"-এ নরেন্দ্র ঝা এবং কুনাল বর্মা'র সাথে উপস্থিত হয়েছিলেন।
২০১২ সালে তিনি সনি টিভির প্রণয়ধর্মী-কৌতুক ধারাবাহিক "বায়াহ হামারি বহু কা"-তে গৌরব খান্নার সাথে রজনী বৈষ্ণব চরিত্রে অভিনয় করেছিলেন।
২০১৩ থেকে ২০১৫ অবধি তিনি স্টার প্লাসের প্রণয়ধর্মী নাটক "ইস প্যায়ার কো ক্যায়া নাম দু?...ইক বার ফির"-এ অবিনাশ সচদেবের বিপরীতে আস্থা অগ্নিহোত্রীর চরিত্রে অভিনয় করেছিলেন। তিনি ২০১৪ সালে স্টার পরিবার পুরস্কারে প্রিয় পত্নী (স্ত্রী) পুরস্কার পেয়েছিলেন।
২০১৭ থেকে ২০১৮ অবধি পারিখ স্টার প্লাসের "ইশকবাজ"-এ কুণাল জয়সিং'র বিপরীতে গৌরী কুমারী শর্মা চরিত্রে অভিনয় করেছিলেন। তিনি "দিল বোলে ওবেরয়" শিরোনামে অনুষ্ঠানটির স্পিন-অফ ধারাবাহিকেও অভিনয় করেছিলেন জয়সিং'র বিপরীতে।
২০১৭ সালে তিনি আর্শ সেহরাবতের বিপরীতে "থোরি থোরি সি মনমানিয়া"-তে অভিনয়ের মাধ্যমে চলচ্চিত্রে পা রাখেন। ২০১৮ সালে পারিখ জয় সোনীর বিপরীতে "লাম্বু রাস্তু"-তে অভিনয় করেছিলেন।
২০১৯ সালে তিনি জাহ্নবী মিত্তাল / পূজা শর্মা হিসেবে স্টার প্লাসের "ইক ভ্রম...সর্বগুণ সম্পন্ন"-তে জেন ইমামের বিপরীতে অভিনয় করেছিলেন।
পারিখ "টাইমস অব ইন্ডিয়ার" আহমেদাবাদ-এর সবচেয়ে কাঙ্খিত নারী ২০১৭ এবং ২০১৮ হিসাবে স্থান করে নিয়েছিলেন।
পরিণীতা (১৯৪২-এর চলচ্চিত্র)

পরিণীতা শরৎচন্দ্র চট্টোপাধ্যায় রচিত ১৯১৪-এর উপন্যাস অবলম্বনে তৈরি একটি বাংলা চলচ্চিত্র। ছবিটি পরিচালনা করেছিলেন পশুপতি চট্টোপাধ্যায়। চলচ্চিত্রটি ১৯৪২ সালে প্রেক্ষাগৃহে মুক্তিলাভ করে।
বেন চিলওয়েল

বেঞ্জামিন জেমস চিলওয়েল (; জন্ম: ২১ ডিসেম্বর ১৯৯৬; বেন চিলওয়েল নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসি এবং ইংল্যান্ড জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলে থাকেন।
ইংরেজ ফুটবল ক্লাব উবার্ন লায়ন্সের যুব পর্যায়ের হয়ে খেলার মাধ্যমে চিলওয়েল ফুটবল জগতে প্রবেশ করেন; অতঃপর তিনি ব্লেচলি যুব রাশডেন অ্যান্ড ডায়মন্ডস এবং লেস্টার সিটির মতো ক্লাবের যুব পর্যায়ের হয়ে খেলার মাধ্যমে ফুটবল খেলায় বিকশিত হয়েছেন। ২০১৫–১৬ মৌসুমে, লেস্টার সিটির মূল দলের সাথে চুক্তিবদ্ধ হলেও দলের হয়ে একটিও ম্যাচ না খেলে একই মৌসুমে তিনি ধারে হাডার্সফিল্ড টাউনে যোগদান করেন, যেখানে তিনি তার জ্যেষ্ঠ পর্যায়ের খেলোয়াড়ী জীবনের প্রথম ম্যাচটি খেলেন। তিনি হাডার্সফিল্ড টাউনে ১ মৌসুম অতিবাহিত করেছেন; যেখানে তিনি ৮টি ম্যাচ খেলেছেন। পরবর্তীতে ২০১৬–১৭ মৌসুমে, হাডার্সফিল্ড টাউনের হয়ে ধারে এক মৌসুম খেলার পর পুনরায় লেস্টার সিটিতে যোগদান করেছেন।
সুঙ্গাছা নদী

সুঙ্গাছা বা সোনাছা ( "Sungacha" or Сунгач "Sungach", ) রাশিয়ান ফেডারেশন এবং গণপ্রজাতন্ত্রী চীন এর মধ্যে সীমান্তের একটি অংশ চিহ্নিতকারী একটি নদী। এটি উসুরির বাম শাখা এবং খানকা হ্রদের একমাত্র বহির্মুখ।
সুঙ্গাছা অবধি দৈর্ঘ্য; প্রতি বছর নদীর খাতের পরিবর্তনের সাথে দৈর্ঘ্য ওঠানামা করে। এর অববাহিকার ক্ষেত্রফল প্রায় , যার রাশিয়ার মধ্যে। 
নদীটি তার অববাহিকায় "নেলম্বো নিউক্লিফারাসহ" উদ্ভিদ এবং প্রাণীজগতের সমৃদ্ধ বৈচিত্র্যকে সমর্থন করে।
সুঙ্গাছার পানি বৃষ্টি, তুষার এবং ঝর্ণা থেকে আসে।
মহিলা সংরক্ষণ বিল

রাজ্যসভা ৯ মার্চ ২০১০ এ বিলটি পাস করেছে। তবে লোকসভা কখনও বিলে ভোট দেয়নি। বিলটি এখনও লোকসভায় যায়নি বলে বিলটি বিচারাধীন রয়েছে। 
১৯৯৩ সালে ভারতে একটি সাংবিধানিক সংশোধনী গৃহীত হয়েছিল যাতে গ্রাম কাউন্সিল নেতা বা সরপঞ্চের এক তৃতীয়াংশ গ্রাম পঞ্চায়েতে নারীদের জন্য সংরক্ষিত রাখার আহ্বান জানানো হয়েছিল। 
সংসদ এবং আইনসভায় এই রিজার্ভেশন বাড়ানোর দীর্ঘমেয়াদি পরিকল্পনা রয়েছে। এর বিরোধীরা ভারতের মহিলাদের সাথে এই অগ্রাধিকারমূলক আচরণকে স্কুল, কলেজ এবং বিশ্ববিদ্যালয়গুলিতে ভর্তির ক্ষেত্রে তাদের বিরুদ্ধে বৈষম্য বলে বিবেচনা করে।
টাইরন মিংস

টাইরন ডিয়ন মিংস (; জন্ম: ১৩ মার্চ ১৯৯৩; টাইরন মিংস নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব অ্যাস্টন ভিলা এবং ইংল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলে থাকেন।
২০০১–০২ মৌসুমে, ইংরেজ ফুটবল ক্লাব সাউদাম্পটনের যুব পর্যায়ের হয়ে খেলার মাধ্যমে মিংস ফুটবল জগতে প্রবেশ করেন; অতঃপর তিনি ব্রিস্টল রোভার্সের যুব পর্যায়ের হয়ে খেলার মাধ্যমে ফুটবল খেলায় বিকশিত হয়েছেন। ২০১১–১২ মৌসুমে, ইয়েট টাউনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। ইয়েট টাউনের হয়ে তিনি মাত্র ১ মৌসুম অতিবাহিত করেছেন। পরবর্তীতে তিনি চিপেনহ্যাম টাউন, ইপ্সউইচ টাউন এবং বোর্নমাউথের হয়ে খেলেছেন। ২০১৯–২০ মৌসুমে, তিনি ২২.৩০ মিলিয়ন ইউরোর বিনিময়ে বোর্নমাউথ হতে অ্যাস্টন ভিলায় যোগদান করেছেন।
২০১৯ সালে, তিনি ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ১৩ ম্যাচে অংশগ্রহণ করেছেন। তিনি ইংল্যান্ডের হয়ে উয়েফা ইউরো ২০২০-এ অংশগ্রহণ করেছেন, যেখানে তিনি গ্যারেথ সাউথগেটের অধীনে উয়েফা ইউরোপীয় চ্যাম্পিয়নশিপের রানার-আপ হয়েছেন।
টাইরন ডিয়ন মিংস ১৯৯৩ সালের ১৩ই মার্চ তারিখে ইংল্যান্ডের বাথে জন্মগ্রহণ করেছেন এবং সেখানেই তার শৈশব অতিবাহিত করেছেন।
ব্রায়ান ডেভিস

ব্রায়ান অ্যালান ডেভিস (; জন্ম: ২ মে, ১৯৪০) পোর্ট অব স্পেনের বেলমন্ট এলাকায় জন্মগ্রহণকারী ত্রিনিদাদীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়ে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও ইংরেজ কাউন্টি ক্রিকেটে গ্ল্যামারগন দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিং করতেন ব্রায়ান ডেভিস।
১৯৫৯-৬০ মৌসুম থেকে ১৯৭০-৭১ মৌসুম পর্যন্ত ব্রায়ান ডেভিসের প্রথম-শ্রেণীর খেলোয়াড়ী জীবন চলমান ছিল। উদ্বোধনী ব্যাটসম্যান হিসেবে অসাধারণ যোগ্যতার পরিচয় দিয়েছিলেন ব্রায়ান ডেভিস। নর্থের সদস্যরূপে সাউথ ত্রিনিদাদের বিপক্ষে শুরু থেকে শেষ পর্যন্ত ব্যাটিং করে ১৮৮ রানের অপরাজিত ইনিংস খেলার স্বীকৃতিস্বরূপ এ সফরে অংশ নেয়ার জন্যে আমন্ত্রণ জানানো হয়েছিল।
লেগ স্পিন বোলার হিসেবেও নিজেকে মেলে ধরতে সচেষ্ট হয়েছিলেন। গ্ল্যামারগনের পক্ষে ১৯৬৯ ও ১৯৭০ - এ দুই মৌসুম খেলেন। উভয় মৌসুমেই সহস্র রানের মাইলফলক স্পর্শ করেছিলেন তিনি।
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন ব্রায়ান ডেভিস। সবগুলো টেস্টই অস্ট্রেলিয়ার বিপক্ষে খেলেছিলেন তিনি। ২৬ মার্চ, ১৯৬৫ তারিখে পোর্ট অব স্পেনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৪ মে, ১৯৬৫ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি।
১৯৬৫ সালে সফরকারী অস্ট্রেলিয়া দলের বিপক্ষে খেলার জন্যে মনোনীত হন। তিন টেস্টে ব্যাটিং উদ্বোধনে নেমেছিলেন। নিজস্ব প্রথম টেস্টেই তিনি তার সবচেয়ে সেরা খেলা উপহার দিতে সক্ষম হন। পোর্ট অব স্পেনে নিজ মাঠের দর্শকের সামনে ৫৪ ও ৫৮ রান তুলেন। এ পর্যায়ে কনরাড হান্টের সাথে ১১৬ ও ৯১ রান সংগ্রহ করেছিলেন। এর পাশাপাশি ব্রিজটাউন টেস্টে ৬৮ রান করেন। তাসত্ত্বেও তাকে আর খেলানো হয়নি।
১৯৬৬-৬৭ মৌসুমে ভারত গমন করেন। তবে, কোন টেস্টেই তাকে খেলার সুযোগ দেয়া হয়নি।
শশী থারুর

শশী থারুর (জন্ম ৯ মার্চ ১৯৫৬) একজন ভারতীয় রাজনীতিবিদ এবং আন্তর্জাতিক কূটনীতিক। যিনি.২০০৯ সাল থেকে ভারতের কেরল রাজ্যের লোকসভা সংসদ সদস্য।
শশী থারুর ভারত এবং বিশ্বের অন্যান্য দেশের বিভিন্ন প্রকাশনা সংস্থা যেমন নিউইয়র্ক টাইমস, ওয়াশিংটন পোস্ট, গার্ডিয়ান প্রভৃতিতে কলামিস্ট এবং লেখক হিসাবে কাজ করেন। এছাড়া তিনি নিউজউইক ইন্টারন্যাশনালে কনট্রিবিউটিং এডিটর এবং কলামিস্ট হিসাবে কাজ করে থাকেন। ২০০৬ সালে জাতিসংঘের মহাসচিব পদের জন্য থারুরের নাম প্রস্তাব করে ভারত। তবে মহাসচিব নির্বাচিত হন বান কি মুন এবং শশী থারুর দ্বিতীয় হন সে নির্বাচনে।
কপিল সিব্বল

কপিল সিব্বল (জন্ম ৮ আগস্ট ১৯৪৮) ভারতীয় জাতীয় কংগ্রেস দলের অন্তর্গত একজন ভারতীয় রাজনীতিবিদ। একজন আইনজীবী, তিনি কংগ্রেস-নেতৃত্বাধীন ইউপিএ সরকারের বিভিন্ন মন্ত্রণালয়ের শীর্ষস্থানীয় মন্ত্রণালয় বিজ্ঞান ও প্রযুক্তি মন্ত্রণালয়, তারপর মানব সম্পদ উন্নয়ন মন্ত্ৰালয়, যোগাযোগ ও আইটি এবং আইন ও বিচার মন্ত্রণালয়ে দায়িত্ব পালন করেছেন ।
১৯৮৮ সালের জুলাই মাসে সিব্বল বিহার রাজ্যে থেকে প্রথম ভারতীয় সংসদের রাজ্যসভার উচ্চ কক্ষে মনোনীত হন।
বরখা সিং

বরখা সিং (জন্ম: ৩ আগস্ট ১৯৯২) একজন ভারতীয় অভিনেত্রী এবং মডেল। তিনি ১৪ বছর বয়সে শিশুশিল্পী হিসেবে তার কর্মজীবন শুরু করেছিলেন এবং তখন থেকে অ্যামাজন, ক্যাডবারি, কোকা-কোলা এবং ক্লিনিক প্লাসের মতো বড় ব্র্যান্ডের সাথে যুক্ত ছিলেন। তিনি একাধিক জাতীয় এবং আন্তর্জাতিক টেলিভিশন বিজ্ঞাপনে কাজ করেছিলেন। এছাড়াও তিনি "মুঝসে দোস্তি করোগে!", "পরিণীতা", "আপনা আসমান" ও ""-এর মতো চলচ্চিত্রগুলিতে তার বিশেষ উপস্থিতির জন্য পরিচিত।
রাজস্থানের বিকানেরে জন্মগ্রহণ করা এই অভিনেত্রীর শিক্ষাগ্রহণের প্রতি ছিল খুব ঝোঁক। তিনি মুম্বাইয়ের সেন্ট জেভিয়ার্স কলেজ থেকে গণমাধ্যমে সম্মান সহ স্নাতক সম্পন্ন করেছিলেন। তিনি ক্যালিফোর্নিয়া বিশ্ববিদ্যালয়, বার্কলি-তে বিপণন ও ব্যবসায়ের ক্লাসে অংশ নিয়েছিলেন। তিনি সমাজবিজ্ঞানে স্নাতকোত্তর ডিগ্রি অর্জন করেছেন।
বরখা সিং এমটিভি ভারতে সম্প্রচারিত অনুষ্ঠান "গার্লস অন টপ"-এ জিয়া সেনের ভূমিকায় অভিনয় করার জন্য সুপরিচিত। এছাড়াও তিনি "এমটিভি ফানাহ"-তে বেদিকা চরিত্রে বিশেষ ভূমিকায় অভিনয় করেছিলেন। বরখা "ইয়ে হ্যায় আশিকী" এবং "লাভ বাই চান্স"' ধারাবাহিকে তার ভূমিকার পাশাপাশি অ্যান্ডটিভির সোপ অপেরা "ভাগ্যলক্ষ্মী"-তে সুরভী বরুণ শুক্লা চরিত্রে অভিনয়ের জন্য পরিচিত। তিনি এমটিভি ভারতের মাধ্যমে ভিজে সিং নামেও পরিচিত।
বরখা সিং ফিল্টারকপিতে বিভিন্ন সময় অভিনয় করেছিলেন। তিনি "ওয়ার্ক লাইফ ব্যালেন্স" সহ ডাইস মিডিয়ার বিভিন্ন অনুষ্ঠানেও কাজ করেছিলেন।
সুলাইমান আবদুল আজিজ আল রাজেহী

শেখ সুলাইমান বিন আব্দুলাজিজ আল রাজেহী ( আরবী : سليمان بن عبد العزيز الراجحي, জন্ম ১৯২৮) একজন সৌদি আরব শিল্পোদ্যাক্ত ও বিলিয়নিয়ার। ২০১১ সালের হিসাবে, তার সম্পদ ফোর্বস ম্যাগাজিন অনুমান করা হয়েছিল $ ৫.৯ বিলিয়ন,। তাকে বিশ্বের ১৬৯ তম ধনী ব্যক্তি হিসাবে বলা হয়েছে। 
তিনি তার অর্ধেক সম্পাদক দানে উত্সর্গ, ইসলামী ব্যাংক শুরু, দাতব্য কাজের সমর্থন এবং কার্যকর জাতীয় প্রকল্পগুলি বাস্তবায়নের জন্য ২০১২ সালের কিং ফয়সাল আন্তর্জাতিক পুরস্কার পেয়েছিলেন। 
সুলায়মান আল রাজি সৌদি আরব আল বুকায়রিয়াহ এর মধ্যে অবস্থিত আল কাসিম প্রদেশে জন্মগ্রহণ করেন। এবং নাজদ প্রান্তরে বেড়ে ওঠেন যেখানে তিনি এবং তার ভাই সালেহ মরুভূমি জুড়ে উটের কাফেলা নিয়ে মক্কা এবং মদিনার শহরগুলিতে যাত্রীদের জন্য অর্থ ব্যয় করে তাদের ব্যবসা শুরু করেছিলেন।
সুলায়মান আব্দুলাজিজ আল রাজি তার পরিবারের আল রাজী ব্যাংকে বৃহত্তম ব্যক্তিগত অংশীদারত্ব রয়েছে, যা নিয়মিতভাবে সৌদি আরবের সমস্ত ব্যাংকিং গ্রুপের মধ্যে সর্বাধিক লাভজনক কার্যক্রমের কথা জানিয়েছে। তিনি ব্যাংকের একজন সহ-প্রতিষ্ঠাতা, বড় ভাই সালেহকে নিয়ে তিনি বর্তমানে তাডাওলের সবচেয়ে সম্মানিত প্রতিষ্ঠান হিসাবে জাতীয়ভাবে স্বীকৃত চেয়ারম্যান।
আল রাজি ভাইদের ব্যবসায়ের প্রবৃদ্ধি এবং প্রসারণ সৌদি আরবে প্রবাসী শ্রমিকদের বন্যার ফলে ১৯৭০-এর দশকে তেল বাড়ছে।
আল রাজীরা তাদের উপার্জন বাড়িতে ইন্দোনেশিয়া এবং পাকিস্তানের মতো জায়গায় পাঠাতে সহায়তা করেছিল। ১৯৮৩ সালে, ভাইরা সৌদি আরবের প্রথম ইসলামী ব্যাংক খোলার অনুমতি পেয়েছিল, এটি সুদের উপর নিষেধাজ্ঞার মতো ধর্মীয় আচারগুলি পালন করবে।
সুলাইমান ও তার ভাইয়েরা জিপসাম, কৃষি, ইস্পাত এবং অন্যান্য শিল্প খাতে পারিবারিক বিনিয়োগকে বৈচিত্র্যযুক্ত করার পরেও আল রাজি পরিবার আল রাজি ব্যাংকের সর্বাধিক অংশীদার হিসাবে রয়েছে।
তাঁর উচ্চশিক্ষা ডিগ্রি ছিল প্রাথমিক ডিগ্রি। তিনি সৌদি আরবে থাকেন এবং তার কমপক্ষে ২৩ জন সন্তান রয়েছে। 
আল রাজি পরিবারকে সৌদি আরবের বেশিরভাগ লোকেরা দেশের ধনী নন-রোয়ালি এবং বিশ্বের শীর্ষস্থানীয় দানবিকদের মধ্যে বিবেচনা করে।
তিনি তার নিজ শহরে সুলায়মান আল রাজি বিশ্ববিদ্যালয় প্রতিষ্ঠা করেছিলেন, একটি অলাভজনক বিশ্ববিদ্যালয়। বিশ্ববিদ্যালয়ের প্রধান ফোকাস স্বাস্থ্য এবং ইসলামী ব্যাংকিংয়ের উপর, তবে অন্যান্য অনুষদও রয়েছে।
২০১১ সালের মে মাসে, তিনি ঘোষণা করেছিলেন যে তিনি তার $ 7.7 বিলিয়ন ভাগ্য চ্যারিটির জন্য অনুদান দিচ্ছেন।
চৈতালি

চৈতালি রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি আশ্বিন, ১৩০৩ (১৮৯৬ খ্রীস্টাব্দ) বঙ্গাব্দে প্রকাশিত হয়। এতে সর্বমোট ৭৮টি কবিতা রয়েছে। এটি রবীন্দ্রনাথের কাব্য রচনার "চিত্রা-চৈতালি পর্ব"-এর অন্তর্গত একটি উল্লেখযোগ্য সৃষ্টি। রবীন্দ্রনাথ গীতাঞ্জলির ইংরেজি অনুবাদ সং অফারিংসে "চৈতালি" থেকে ১টি কবিতা অন্তর্ভুক্ত করেছেন।
রবীন্দ্রনাথ এই কাব্যগ্রন্থের সূচনাতে বলেছেন, "... চৈতালিতে অনেক কবিতা দেখতে পাই যাতে গানের বেদনা আছে, কিন্তু গানের রূপ নেই। কেননা তখন যে-আঙ্গিকে আমার লেখনীকে পেয়ে বসেছিল তাতে গানের রস যদি বা নামে, সুুর জায়গা পায় না।"
"চৈতালি" কাব্যগ্রন্থের অন্তর্গত কবিতাগুলো হল–
১. গীতহীন
২. স্বপ্ন
৩. আশার সীমা
৪. দেবতার বিদায়
৫. পুণ্যের হিসাব
৬. বৈরাগ্য
৭. মধ্যাহ্ন
৮.পল্লীগ্রামে
৯. সামান্য লোক
১০. প্রভাত
১১. দুর্লভ জন্ম
১২. খেয়া
১৩. কর্ম
১৪. বনে ও রাজ্যে
১৫. সভ্যতার প্রতি
১৬. বন
১৭. তপোবন
১৮. প্রাচীন ভারত
১৯. ঋতুসংহার
২০. মেঘদূত
২১.দিদি
২২. পরিচয়
২৩. অনন্ত পথে
২৪. ক্ষণমিলন
২৫. প্রেম
২৬. পুঁটু
২৭. হৃদয়ধর্ম
২৮. মিলনদৃশ্য
২৯. দুই বন্ধু
৩০. সঙ্গী
৩১. সতী
৩২. স্নেহদৃশ্য
৩৩. করুণা
৩৪. পদ্মা
৩৫. স্নেহগ্রাস
৩৬. বঙ্গমাতা
৩৭. দুই উপমা
৩৮. অভিমান
৩৯. পরবেশ
৪০. সমাপ্তি
৪১. ধরাতল
৪২.তত্ত্ব ও সৌন্দর্য
৪৩. তত্ত্বজ্ঞানহীন
৪৪. মানসী
৪৫. নারী
৪৬. প্রিয়া
৪৭. ধ্যান
৪৮. মৌন
৪৯. অসময়
৫০. গান
৫১. শেষকথা
৫২. বর্ষশেষ
৫৩. অভয়
৫৪. অনাবৃষ্টি
৫৫. অজ্ঞাত বিশ্ব
৫৬. ভয়ের দুরাশা
৫৭. ভক্তের প্রতি
৫৮. নদীযাত্রা
৫৯. মৃত্যমাধুরী
৬০. স্মৃতি
৬১. বিলয়
৬২. প্রথম চুম্বন
৬৩. শেষ চুম্বন
৬৪. যাত্রী
৬৫. তৃণ
৬৬. ঐশ্বর্য
৬৭. স্বার্থ
৬৮. প্রেয়সী
৬৯. শান্তিমন্ত্র
৭০. কালিদাসের প্রতি
৭১. কুমারসম্ভবগান
৭২. মানসলোক
৭৩. কাব্য
৭৪. প্রার্থনা
৭৫. ইচ্ছামতী
৭৬. শুশ্রূষা
৭৭. আশিস-গ্রহণ
৭৮. বিদায়
আবু সাঈদ মুবারক মাখযুমী

আবু সাঈদ মুবারক মাখযুমী (), মুবারক বিন আলী মাখযুমী ও আবু সাঈদ এবং আবু সাঈদ আল মুবারক একজন মুসলিম সুফি সাধক ও রহস্যময়ী এবং ঐতিহ্যবাদী। তিনি একজন ইসলামী তাত্ত্বিক এবং ইরাকের বাগদাদ ভিত্তিক হাম্বলী আইনজ্ঞ। আবু সাঈদ তাঁর পিতৃ প্রদত্ত নাম। তিনি হযরত আবদুল কাদের জিলানী (রহঃ)'র পীর ও মুর্শিদ।
আবু সাঈদ মুবারক মাখযুমী ১২ ই রজব ৪০৩ হিজরিতে হানকারে (তাঁর মুর্শিদের দেশ) জন্মগ্রহণ করেছিলেন তবে তিনি তাঁর জীবনের বেশিরভাগ সময় বাগদাদের একটি ছোট্ট শহর মাখজুমে কাটিয়েছেন। তিনি বাব-উল-আজজ প্রতিষ্ঠা করেন, যা বাগদাদের বিখ্যাত মাদ্রাসা, যার দায়িত্ব তিনি পরে তাঁর শিষ্য ও খলিফা শায়খ আবদুল কাদির জিলানীর হাতে দিয়েছিলেন। আবু সাঈদ মোবারক মাখযুমীকে প্রধান বিচারপতি হিসাবে নিয়োগ করা হলেও কিন্তু তিনি পার্থিব জীবন ত্যাগ করতে পছন্দ করেন। অতঃপর তিনি তার জীবনকে একজন রহস্যময় হিসেবে চালিত করেন এবং তার সময়কে আল্লাহর জিকিরে উৎসর্গে করেন। তিনি ১১ রবিউস সানি ৫১৩ হিজরিতে মৃত্যুবরণ করেন এবং বাগদাদের বাব-উল-আজজে সমাধিস্থ হন।
আবু সাঈদ মুবারক মাখজুমী তাঁর যুগে ফিকহের একজন প্রখ্যাত ইমাম ছিলেন। তিনি হাম্বলী মাযহাব অনুসরণ করতেন। শায়খ আবদুল কাদির জিলানীর শিক্ষকদের মধ্যে তিনি ছিলেন তার মুর্শিদ বা পীর এবং অত্যন্ত দক্ষ আধ্যাত্মিক পথপ্রদর্শক। তিনি প্রায়শই বলেছিলেন:
“আমি শায়খ আবদুল কাদির জিলানিকে একটি পোশাকের খিরকা দিয়ে বিনিয়োগ করেছি এবং তিনিও আমাকে একটি পোশাক দিয়ে বিনিয়োগ করেছিলেন। আমরা একে অপরের কাছ থেকে দোয়া পেয়েছি।”
আধ্যাত্মিক ধারাটি নিম্নরূপে নবী হযরত মুহাম্মদ (দঃ) থেকে আবু সাঈদ মুবারক মাখযুমী পর্যন্ত পৌঁছেছে:
আবু সাঈদ মুবারক মাখযুমী শায়খ আবদুল কাদের জিলানিকে খিলাফত প্রদান করেছিলেন যিনি এই তরিকা জারি রাখেন, এটি কাদেরিয়া তরিকা হিসেবে পরিচিত।
ফিকায়ো টমোরি

অলুওয়াফিকায়োমি অলুওয়াডামিলোলা "ফিকায়ো" টমোরি (; জন্ম: ১৯ ডিসেম্বর ১৯৯৭; ফিকায়ো টমোরি নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব এসি মিলান এবং ইংল্যান্ড জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলে থাকেন।
২০০৫–০৬ মৌসুমে, ইংরেজ ফুটবল ক্লাব চেলসির যুব পর্যায়ের হয়ে খেলার মাধ্যমে টমোরি ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই ফুটবল খেলায় বিকশিত হয়েছেন। ২০১৫–১৬ মৌসুমে, চেলসির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। চেলসির হয়ে মাত্র একটি ম্যাচ খেলার পরই পরবর্তী মৌসুমে তিনি ধারে ব্রাইটন অ্যান্ড হোভ আলবিয়নে যোগদান করেন। ব্রাইটন অ্যান্ড হোভ আলবিয়নে তিনি ১ মৌসুম অতিবাহিত করেছেন; যেখানে তিনি ৯টি ম্যাচ খেলেছেন। পরবর্তীতে তিনি হাল সিটি এবং ডার্বি কাউন্টির মতো ক্লাবের হয়ে ধারে খেলেছেন। ডার্বি কাউন্টির হয়ে ধারে এক মৌসুম খেলার পর ২০১৯–২০ মৌসুমে তিনি পুনরায় চেলসিতে যোগদান করেছেন। পরবর্তীকালে তিনি ১ মৌসুমের জন্য ধারে ইতালীয় ক্লাব এসি মিলানের হয়ে খেলেছেন। ২০২১–২২ মৌসুমে, তিনি প্রায় ২৮.৫ মিলিয়ন ইউরোর বিনিময়ে চেলসি হতে এসি মিলানে যোগদান করেছেন।
দলগতভাবে, আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছেন; যেটি হচ্ছে ২০১৭ ফিফা অনূর্ধ্ব-২০ বিশ্বকাপ।
ফ্রিক্সাস

ফ্রিক্সাস এবং হেলিকে তাদের সৎ মা ইনো ঘৃণা করতেন। ইনো এই যমজদের হাত থেকে রেহাই পেতে একটি ষড়যন্ত্র করে নগরের সমস্ত ফসলের বীজ পুড়িয়ে ফেলেন, যাতে সেগুলি থেকে ফসল না তৈরি হতে পারে। দুর্ভিক্ষে ভীত হয়ে স্থানীয় কৃষকরা নিকটবর্তী ভবিষ্যৎ-কথকের সহায়তা চেয়েছিলেন। ইনো সেই ভবিষ্যৎ-কথকের কাছে প্রেরিত লোকদের ঘুষ দিয়ে বলে, তারা যেন সবাইকে জানায় ভবিষ্যৎ-কথক বলেছে নগরের সংকট কাটাতে ফ্রিক্সাসের বলি দিতে হবে। অ্যাথামাস অনিচ্ছায় রাজি হন। তবে, ফ্রিক্সাসকে হত্যা করার আগে, তার মা নেফিলি একটি স্বর্ণের ভেড়া পাঠায় আর তাতে চড়ে ফ্রিক্সাস ও হেলি পালিয়ে যায়। তাদের যাত্রা শুরুর স্থলটি বিভিন্ন স্থানে থেসালির হ্যালোস বা বিওটিয়ার অর্কোমেনাস হিসেবে নথিভূক্ত হয়েছে। ফ্রিক্সাস ও হেলিকে বলা হয়েছিল উড্ডয়নের সময় নিচের দিকে না তাকাতে। তারপরো হেলি নিচের দিকে তাকায় ও ভয় পেয়ে ভেড়া থেকে পড়ে গিয়ে ইউরোপ ও এশিয়ার মধ্যবর্তী প্রণালীতে ডুবে যায় ও মারা যায়, প্রণালীটির নামকরণ করা হয়েছিল তার নামের সাথে মিলিয়ে হেলিসপন্ট, যার অর্থ হেলির সাগর (এখন দারদানেলিস নামে পরিচিত)। ফ্রিক্সাস কলচিসে পৌঁছে যায় যেখানে সেখানকার রাজা ও সূর্যদেব হেলিয়সের পুত্র ঈটিজ তাকে সাদরে অভ্যর্থনা জানান এবং তার সাথে নিজের কন্য ক্যালসিওপির বিবাহ দেন। কৃতজ্ঞতাস্বরূপ ফ্রিক্সাস ভেড়াটিকে দেবতা জিউসের কাছে উৎসর্গ করেন এবং ঈটিজকে এর স্বর্ণের পশম উপহার দেন। ঈটিজ স্বর্ণের পশমটিকে তার রাজ্যে অবস্থিত দেবতা আরেসের পবিত্র কুঞ্জবনের একটি বৃক্ষে ঝুলিয়ে রাখেন, যা একটি নির্ঘুম ড্রাগন পাহাড়া দেয়। পরবর্তিতে জ্যাসন ও তার আর্গোনটরা এই স্বর্ণের পশম উদ্ধার করেন।
ক্যালসিওপির গর্ভে ফ্রিক্সাসের চার পুত্র জন্মলাভ করে (কোন কোন সূত্র অনুসারে পাঁচ)। এই চারজন ছিল আরগুস, ফ্রন্টিস, মেলাস ও সাইটিসোরাস, যারা স্বর্ণমেষের চামড়া আনার অভিযানে আর্গোনটদের সেনাদলে যোগ দিয়েছিল। এই চারজন ছাড়াও কোন কোন সূত্র অনুসারে ফ্রিক্সাস ও ক্যালসিওপির প্রেসবন নামে আরও একজন পুত্রের কথার উল্লেখ আছে, যার উল্লেখ কখনই পূর্বোক্ত চার ভাই এর সাথে করা হয়নি। অ্যাথামাসের কোন পুত্রসন্তান অবশিষ্ট না থাকায় তিনি তার ভাই সিসিফাস এর দুই পৌত্র হেলিয়ার্টাস ও করোনাসকে (সিসিফাসপুত্র থারস্যান্ডারের পুত্র) দত্তক নেন, এবং তাদের হাতে রাজত্ব দিয়ে যান। করোনাস তার প্রাপ্ত অঞ্চলে করোনিয়া নামে একটি নগর প্রতিষ্ঠা করেছিলেন। প্রেসবন কলচিস থেকে বিওটিয়ায় ফিরে এলে তাকে তার পিতামত অ্যাথামাস এর পালকপুত্র হেলিয়ার্টাস ও করোনাস এর থেকে তার রাজত্ব লাভ করেন। প্রেসবনের পর তার পুত্র ক্লাইমেনাস অরকোমেনাসের রাজা হন।
পাকিস্তানের রাজধানীর তালিকা

এটি পাকিস্তানের বর্তমান এবং প্রাক্তন প্রদেশ, অঞ্চল এবং দেশীয় রাজ্যগুলোর রাজধানী শহরের একটি তালিকা।
পাকিস্তানের স্বাধীনতার ঠিক ২০ বছর পর ১৯৬৭ সালে ১৪ই আগস্ট ইসলামাবাদকে আনুষ্ঠানিকভাবে পাকিস্তানের রাজধানী করা হয়। তবে পাকিস্তানের প্রথম রাজধানী ছিল মুহাম্মদ আলী জিন্নাহর নির্বাচিত সিন্ধুর উপকূলীয় শহর করাচি। তৎকালীন সময়ের মতো এখনও করাচি হচ্ছে পাকিস্তানের বৃহত্তম শহর এবং অর্থনৈতিক রাজধানী। ১৯৫৯ সাল পর্যন্ত এটি পাকিস্তানের সরকারের আসন থেকে যায়। তারপর পাকিস্তানের সামরিক রাষ্ট্রপতি আইয়ুব খান পাকিস্তানের উত্তরে রাওয়ালপিন্ডিতে অবস্থিত পাকিস্তান সশস্ত্র বাহিনীর সদর দপ্তরের কাছে ইসলামাবাদে একটি নতুন রাজধানী নির্মাণের সিদ্ধান্ত নেন। এই প্রক্রিয়া চলাকালে রাওয়ালপিন্ডি পাকিস্তানের অন্তর্বর্তীকালীন রাজধানী ছিল। মোঘল আমলে বাংলা তথা বাংলাদেশের বন্দর নগরী চট্টগ্রামের নাম ছিল "ইসলামাবাদ"। এই নাম থেকে প্রভাবিত হয়েই পাকিস্তানের নতুন রাজধানীর নামকরণ করা হয়।
১৯৬২ সালে তৎকালীন পূর্ব পাকিস্তানের উচ্চ জনসংখ্যার কারণে পূর্ব পাকিস্তানের প্রাদেশিক রাজধানী ঢাকাকে পুরোদেশের বিধানিক রাজধানী করা হয়েছিল।
করাচি থেকে রাজধানী স্থানান্তরিত করার কারণসমূহ হল যে এটি পাকিস্তানি জনগণের জাতিগত বৈচিত্র্যের প্রতিফলন ঘটাবে, এটি করাচির ব্যবসায়িক ও বাণিজ্যিক ক্রিয়াকলাপ থেকে আলাদা হবে এবং সারাদেশ থেকে যেকেউ সহজেই রাজধানীতে যাতায়াত করতে পারবে। তবে ১৯৬০-এর দশকের শেষের দিকেও ইসলামাবাদে রাজধানী স্থাপনের পদক্ষেপ পুরোপুরি কার্যকর হয়নি। তাই বেশ কিছু বছর ধরে বেশ কয়েকটি সরকারী মন্ত্রণালয় নিকটবর্তী রাওয়ালপিন্ডিতে অবস্থিত ছিল।
১৯৭০-এর দশকে বর্তমান প্রশাসনিক কাঠামো প্রতিষ্ঠিত হওয়ার পর থেকে পাকিস্তানের প্রদেশ ও অঞ্চলগুলোর রাজধানী অপরিবর্তিত ছিল। চারটি প্রাদেশিক রাজধানী তাদের নিজ প্রদেশের বৃহত্তম শহর। ২০১৭ সালের সালের আদমশুমারি অনুসারে পাকিস্তানের মোট জনসংখ্যা ২০,৭৭,৭৪,৫২০।
ডেকলান রাইস

ডেকলান রাইস (; জন্ম: ১৪ জানুয়ারি ১৯৯৯) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ওয়েস্ট হ্যাম ইউনাইটেড এবং ইংল্যান্ড জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলে থাকেন।
২০০৬–০৭ মৌসুমে, ইংরেজ ফুটবল ক্লাব চেলসি অনূর্ধ্ব-২৩ এবং একাডেমির হয়ে খেলার মাধ্যমে রাইস ফুটবল জগতে প্রবেশ করেন; অতঃপর তিনি ওয়েস্ট হ্যাম ইউনাইটেড অনূর্ধ্ব-২৩ এবং একাডেমির হয়ে খেলার মাধ্যমে ফুটবল খেলায় বিকশিত হয়েছেন। ২০১৫–১৬ মৌসুমে, তিনি অনূর্ধ্ব-২৩ এবং একাডেমি পর্যায় হতে উত্তীর্ণ হয়ে ওয়েস্ট হ্যাম ইউনাইটেডের মূল দলে যোগদান করেছেন।
ফ্রন্টিস

ফ্রন্টিস (Phrontis) (প্রাচীন গ্রিক : Φροντις) ছিলেন ফ্রিক্সাস ও ক্যালসিওপির চার (অথবা পাঁচ) পুত্রের একজন। তিনি কলচিসের রাজা ঈটিজ এর নাতিও ছিলেন।
ফ্রন্টিস ও তার ভাইরা কলচিসে বড় হয়, এবং তাদের পিতা ফ্রিক্সাসের মৃত্যুর পর, তিনি আর তার ভাইরা অরকোমেনাসের রাজা অ্যাথামাসের হাতে তার পিতার প্রতি দুর্ব্যবহারের প্রতিশোধ নেবার উদ্দেশ্যে রওয়ানা হয়। কিন্তু যাত্রাপথে তারা কৃষ্ণ সাগরে যুদ্ধের দেবতা আরেসের দ্বীপে আটকে যায়। পরবর্তীতে জ্যাসন ও আর্গোনটরা তাদেরকে উদ্ধার করেন। ফ্রন্টিস ও তার ভাইরা ঈটিজের পৌত্র জানার পর জ্যাসন তাদেরকে তাদের সাথে কলচিসে ফিরে যেতে এবং স্বর্ণের পশম আনতে সাহায্য করতে রাজি করান। জ্যাসন তাদেরকে সেই অঞ্চলের নিরাপত্তা ও নকশার ব্যাপারে জিজ্ঞাসা করেন। কলসিচ থেকে স্বর্ণের পশম উদ্ধারের পর, ফ্রন্টিস ও তার ভাইরা আর্গোর যাত্রীদের সাথে গ্রিসে ফিরে আসে। তার ভাইরা ছিল সাইটিসোরাস, আরগুস ও মেলাস, এবগ্ন কিছু সূত্র অনুযায়ী তার আরেক ভাই ছিল প্রেসবন
আরেকটি ঘটনা আরগোনটের ভ্রমণের অনেক বছর পর ঘটে যা ফ্রন্টিসের ভাই মেলাসের বাণিজ্যযাত্রার সাথে সম্পর্কিত। তাকে ককেশাসের সাইরাস নদীর তীরের নগর আয়োনেট্রিয়া এর অত্যাচারী রাজা টেলিক্রেটিস বন্দী করেন। মেলাসের সাথে ককেশাস হয়ে যাত্রা করা অনেক বণিককেই তিনি বন্দী করেছিলেন। তিনি মনে করতেন, গ্রিস ও আনাতোলিয়া থেকে আসা যত বেশি সম্ভব বণিককে বন্দি করতে হবে, তাতে গ্রিক ও আনাতোলিয়ার নগররাষ্ট্রগুলোর অর্থনীতি দুর্বল হয়ে যাবে, যার ফলে তার পক্ষে সেই সব নগররাষ্ট্র জয় করা সুবিধাজনক হবে। ভাইয়ের বন্দিত্বের খবর পেয়ে ফ্রন্টিস তার ভাইকে উদ্ধার করতে রওয়ানা হলেন। ফ্রন্টিস জিউসের কাছে সাহায্যের জন্য প্রার্থনা করেছিলেন এবং জিউস ফ্রন্টিসকে টেম্পেস্ট্রিস নামক একটি ঘোড়া দান করেন, যার ইগলের মত ডানা রয়েছে (জিউসের পবিত্র প্রাণী)। এর ফলে ফ্রন্টিস ককেশাসের উঁচু পর্বতমালার উপর দিয়ে উড়ে গিয়ে নিরাপদে আয়োনেট্রিয়ায় পৌঁছতে সক্ষম হন। আয়োনেত্রিয়ায় পৌঁছানোর পরে, ফ্রন্টিস তার ভাই মেলাস এবং আরও অনেক গ্রীক এবং আনাতোলিয়ান ভ্রমণকারী ব্যবসায়ীকে কারাগারের বন্ধন থেকে মুক্তি দিয়েছিলেন। এরপরে তিনি আয়োনেট্রিয়ার বাসিন্দাকে বিদ্রোহ করতে এবং টেলিক্রেটসকে উৎখাত ও হত্যা করতে সহায়তা করেছিলেন, এভাবে আয়োনেট্রীয়দেরকে তাদের অত্যাচারী রাজার হাত থেকে মুক্তি দেওয়া হয়েছিল। লিস্ট্রা নামে এক আয়োনেট্রিয়ান নারী ফ্রন্টিস ও মেলাসের সাথে গ্রিসে ফেরার পথে যোগ দেন, পরবর্তীতে ফ্রন্টিস লিস্ট্রাকে বিয়ে করেছিলেন। মেলাসের বিবাহ হয় অ্যাথামাস ও থেমিস্টোর কন্যা ইউরিক্লেইয়া এর সাথে, তাদের হাইপেরেস নামে এক পুত্রসন্তানের জন্ম হয়। হাইপেরিস একটি ঝড়নার কাছে বাস করতেন, হাইপেরিসের নামের সাথে মিলিয়ে যার নাম দেয়া হয় হাইপেরিয়া।
অ্যালেক্স অক্সলেড-চেম্বারলিন

অ্যালেক্সান্ডার মার্ক ডেভিড অক্সলেড-চেম্বারলিন (, ; জন্ম: ১৫ আগস্ট ১৯৯৩; অ্যালেক্স অক্সলেড-চেম্বারলিন নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব লিভারপুল এবং ইংল্যান্ড জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে বাম এবং ডান পার্শ্বীয় মধ্যমাঠের খেলোয়াড় হিসেবে খেলে থাকেন।
২০০০–০১ মৌসুমে, ইংরেজ ফুটবল ক্লাব সাউদাম্পটনের যুব পর্যায়ের হয়ে খেলার মাধ্যমে অক্সলেড-চেম্বারলিন ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই ফুটবল খেলায় বিকশিত হয়েছেন। ২০০৯–১০ মৌসুমে, সাউদাম্পটনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। সাউদাম্পটনে তিনি ২ মৌসুম অতিবাহিত করেছেন; যেখানে তিনি ৩৬ ম্যাচে ৯টি গোল করেছেন। পরবর্তীতে তিনি আর্সেনালের হয়ে খেলেছেন। ২০১৭–১৮ মৌসুমে, তিনি ৩৮ মিলিয়ন ইউরোর বিনিময়ে আর্সেনাল হতে লিভারপুলে যোগদান করেছেন।
দলগতভাবে, ঘরোয়া ফুটবলে, অক্সলেড-চেম্বারলিন এপর্যন্ত ১০টি শিরোপা জয়লাভ করেছেন, যার মধ্যে ৬টি আর্সেনালের হয়ে এবং ৪টি লিভারপুলের হয়ে জয়লাভ করেছেন।
জেরাল্ড বন্ড

জেরাল্ড এডওয়ার্ড বন্ড (; জন্ম: ৫ এপ্রিল, ১৯০৯ - মৃত্যু: ২৭ আগস্ট, ১৯৬৫) কেপ প্রদেশের কেপ টাউন এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৩০-এর দশকের শেষদিকে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন জেরাল্ড বন্ড।
১৯২৯-৩০ মৌসুম থেকে ১৯৩৮-৩৯ মৌসুম পর্যন্ত জেরাল্ড বন্ডের প্রথম-শ্রেণীর খেলোয়াড়ী জীবন চলমান ছিল। আক্রমণধর্মী ডানহাতি ব্যাটসম্যান ছিলেন জেরাল্ড বন্ড। ডানহাতি মাঝারিসারির কিংবা একটু উপরেরসারিতে ব্যাটিং করতেন জেরাল্ড বন্ড। এছাড়াও, ডানহাতে মিডিয়াম পেস বোলিং করতেন তিনি। ১৯২৯-৩০ মৌসুম থেকে ওয়েস্টার্ন প্রভিন্স দলে অনিয়মিতভাবে খেলতেন।
১৯৩৬-৩৭ মৌসুমে নিজস্ব স্বর্ণালী সময় অতিবাহিত করেন। এ পর্যায়ে ডারবানে অনুষ্ঠিত খেলায় নাটালের বিপক্ষে ১৭০ রান তুলে নিজস্ব স্বর্ণালী মুহূর্ত অতিক্রমণ করেন। এটিই তার প্রথম-শ্রেণীর ক্রিকেটে একমাত্র শতরানের ঘটনা ছিল। ঐ পর্যায়ে তার দল ৬৬৪/৬ রানের বিপরীতে খেলছিল। ১৭০ রান করলেও তার দল ইনিংস ব্যবধানে পরাজয়বরণ করে। পরের খেলায় ওয়েস্টার্ন প্রভিন্সের পক্ষে ব্যাটিং উদ্বোধনে নামেন তিনি। বর্ডারের বিপক্ষে অনুষ্ঠিত ঐ খেলায় তিনি মিডিয়াম-পেস বোলিং করে ৪/১৭ লাভ করেন। এটিই তার খেলোয়াড়ী জীবনের সেরা বোলিং পরিসংখ্যান ছিল।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জেরাল্ড বন্ড। ২৪ ডিসেম্বর, ১৯৩৮ তারিখে জোহেন্সবার্গে সফরকারী ইংল্যান্ড বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
জেরাল্ড বন্ডের টেস্ট খেলোয়াড়ী জীবন বেশ ক্ষণস্থায়ী ছিল। ১৯৩৮-৩৯ মৌসুমে ইংরেজ দল দক্ষিণ আফ্রিকা গমন করে। সফররত ইংরেজ দলের বিপক্ষে ওয়েস্টার্ন প্রভিন্সের সদস্যরূপে দুই উইকেট পান। তন্মধ্যে, ওয়ালি হ্যামন্ড তার শিকারে পরিণত হয়েছিলেন। এছাড়াও, উভয় ইনিংসে ১৩ রান করে সংগ্রহ করেছিলেন।
এরপর, পাঁচ-টেস্ট নিয়ে গড়া সিরিজের প্রথম টেস্ট খেলার জন্যে তাকে দলে অন্তর্ভুক্ত করা হয়। ইংল্যান্ডের ব্যাটিংকালে তিনি ষষ্ঠ বোলার হিসেবে বোলিং করার জন্যে আমন্ত্রিত হন। তাকে মাত্র দুই ওভার বোলিং করার সুযোগ দেয়া হয়। কোন উইকেট পাননি ও ১৬ রান খরচ করে ফেলেন। দক্ষিণ আফ্রিকার ইনিংসে তাকে নাইটওয়াচম্যান হিসেবে নবম অবস্থানে ব্যাটিংয়ে নামানো হয়। সচরাচর, ওয়েস্টার্ন প্রভিন্সের সদস্যরূপে ৩ কিংবা ৪ নম্বরে ব্যাটিং করতেন। প্রথম বলেই তিনি আউট হন ও ঐ ইনিংসে তিনজন ব্যাটসম্যানের অন্যতম হিসেবে এ দূর্ভাগ্যজনক অধ্যায়ের শিকার হন।
তাকে আর দক্ষিণ আফ্রিকার পক্ষে খেলানো হয়নি ও এরপর আর কোন প্রথম-শ্রেণীর ক্রিকেট খেলায়ও অংশ নেননি। ২৭ আগস্ট, ১৯৬৫ তারিখে ৫৬ বছর বয়সে কেপ প্রদেশের কেপ টাউন এলাকায় জেরাল্ড বন্ডের দেহাবসান ঘটে।
হ্যারি উইঙ্কস

হ্যারি বিলি উইঙ্কস (; জন্ম: ২ ফেব্রুয়ারি ১৯৯৬; হ্যারি উইঙ্কস নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব টটেনহ্যাম হটস্পার এবং ইংল্যান্ড জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।
২০০২–০৩ মৌসুমে, ইংরেজ ফুটবল ক্লাব টটেনহ্যাম হটস্পার অনূর্ধ্ব-২৩ এবং একাডেমির হয়ে খেলার মাধ্যমে উইঙ্কস ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই ফুটবল খেলায় বিকশিত হয়েছেন। ২০১৪–১৫ মৌসুমে, তিনি অনূর্ধ্ব-২৩ এবং একাডেমি হতে উত্তীর্ণ হয়ে টটেনহ্যাম হটস্পারের মূল দলে যোগদান করেছেন।
মেসন মাউন্ট

মেসন টনি মাউন্ট (, ; জন্ম: ১০ জানুয়ারি ১৯৯৯; মেসন মাউন্ট নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসি এবং ইংল্যান্ড জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা বাম পার্শ্বীয় খেলোয়াড় হিসেবে খেলে থাকেন।
২০০৫–০৬ মৌসুমে, ইংরেজ ফুটবল ক্লাব চেলসি অনূর্ধ্ব-২৩ এবং একাডেমির হয়ে খেলার মাধ্যমে মাউন্ট ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই ফুটবল খেলায় বিকশিত হয়েছেন। ২০১৭–১৮ মৌসুমে, চেলসির মূল দলে অন্তর্ভুক্ত হলেও একটি ম্যাচও না খেলে একই মৌসুমে ভিতেসে-এ ধারে যোগদান করেন এবং এই ক্লাবের হয়েই তিনি তার জ্যেষ্ঠ পর্যায়ের খেলোয়াড়ী জীবনের প্রথম ম্যাচ খেলেন। ভিতেসে-এ তিনি ১ মৌসুম অতিবাহিত করেছেন; যেখানে তিনি ২৯ ম্যাচে ৯টি গোল করেছেন। পরবর্তীতে তিনি ডার্বি কাউন্টির হয়ে ধারে খেলেছেন। ২০১৯–২০ মৌসুমে, তিনি ডার্বি কাউন্টিতে ধারে খেলা সম্পন্ন করে চেলসিতে যোগদান করেছেন।
দলগতভাবে, আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছেন; যেটি হচ্ছে ২০১৭ উয়েফা ইউরোপীয় অনূর্ধ্ব-১৯ চ্যাম্পিয়নশিপ।
জেমস ড্যানিয়েল ম্যাডিসন

জেমস ড্যানিয়েল ম্যাডিসন (; জন্ম: ২৩ নভেম্বর ১৯৯৬; জেমস ম্যাডিসন নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব লেস্টার সিটি এবং ইংল্যান্ড জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলে থাকেন।
ইংরেজ ফুটবল ক্লাব কভেন্ট্রি সিটির যুব পর্যায়ের হয়ে খেলার মাধ্যমে ম্যাডিসন ফুটবল জগতে প্রবেশ করেন এবং এই ক্লাবের হয়ে খেলার মাধ্যমে ফুটবল খেলায় বিকশিত হয়েছেন। ২০১৩–১৪ মৌসুমে, কভেন্ট্রি সিটির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। কভেন্ট্রি সিটিতে তিনি ৩ মৌসুম অতিবাহিত করেছেন; যেখানে তিনি ২৪ ম্যাচে ৪টি গোল করেছেন। পরবর্তীতে তিনি নরউইচ সিটি এবং আবেরডিনের মতো ক্লাবের হয়ে খেলেছেন। ২০১৮–১৯ মৌসুমে, তিনি ২৫ মিলিয়ন ইউরোর বিনিময়ে নরউইচ সিটি হতে লেস্টার সিটিতে যোগদান করেছেন।
ইস্তাম্বুলের মসজিদের তালিকা

ইস্তাম্বুল, ১৪৫৩ সাল থেকে উসমানীয় সাম্রাজ্যের রাজধানী এবং মধ্যপ্রাচ্যের বৃহত্তম শহর, এখানে অসংখ্য মসজিদ রয়েছে। ২০০৭ সালে, ইস্তাম্বুলে ২,৯৪৪ টি সক্রিয় মসজিদ ছিল।
এই বাইজান্টাইন কাঠামোকে অটোমানরা মসজিদে রূপান্তরিত করেন।
অঁদ্রে বাজাঁ

অঁদ্রে বাজাঁ (; আ-ধ্ব-ব: [ bazɛ̃]; ১৮ই এপ্রিল ১৯১৮ – ১১ই নভেম্বর ১৯৫৮) একজন বিখ্যাত ও প্রভাবশালী ফরাসি চলচ্চিত্র সমালোচক ও তাত্ত্বিক ছিলেন।
চলচ্চিত্রের সবচেয়ে গুরুত্বপূর্ণ বৃত্তি বা কাজ হল বাস্তববাদ, এই যুক্তির স্বপক্ষে মত প্রকাশের জন্য বাজাঁ স্মরণীয় হয়ে আছেন। তিনি চলচ্চিত্রে নৈর্ব্যক্তিক বাস্তবতা ও গভীর দৃষ্টি নিবদ্ধকরণের পক্ষে ছিলেন এবং "মোঁতাজ" (Montage) পদ্ধতি পরিহার করার আহ্বান করেছিলেন। মোঁতাজ পদ্ধতিতে পরিচালক ক্যামেরায় গৃহীত বিভিন্ন দৃশ্যকে কেটে-ছেঁটে জোড়া লাগিয়ে সম্পাদনা করে একটি অর্থবহ ও যৌক্তিক রূপ দেওয়ার চেষ্টা করেন। অর্থাৎ দর্শক পর্দায় কোথায় কী দেখবে, পরিচালক তা নেপথ্যে থেকে নিয়ন্ত্রণ করেন। বাজাঁ মোঁতাজ পদ্ধতির ঘোর বিরোধী ছিলেন। তিনি মনে করতেন যে এই পদ্ধতিতে বাস্তবতাকে সঠিকভাবে উপস্থাপন ও বর্ণনা করা হয় না। বরং এতে স্থানিক ঐক্য (Spatial unity) বিনষ্ট হয় এবং বিভিন্ন দৃষ্টিভঙ্গি, সময় ও গভীরতায় তোলা দৃশ্য পাশাপাশি বসিয়ে চালাকি করে দর্শকের কাছে একটি ছদ্ম-বাস্তবতা উপস্থাপন করা হয় এবং এতে দর্শকের মানসিক প্রক্রিয়া ও বিচারবুদ্ধিকে এক প্রকারের অসম্মান করা হয়। এর বিপরীতে বাজাঁ দীর্ঘ দৃশ্যগ্রহণ (লং শট) এবং "মিজ-অঁ-সেন" (Mise en scène) পদ্ধতি পছন্দ করতেন। মিজ-অঁ-সেন পদ্ধতিতে স্থানিক ঐক্য ও কোনও স্থানে অবস্থিত বস্তুগুলির আপেক্ষিক অবস্থান সংরক্ষণ করা হয়। বাজাঁর বিশ্বাস ছিল যে কোনও চলচ্চিত্রের ব্যাখ্যা করার দায়িত্ব দর্শকের হাতে ছেড়ে দেওয়া উচিত। বাজাঁর এই তত্ত্ব ছিল ১৯২০ ও ১৯৩০-এর দশকের চলচ্চিত্র তত্ত্বের বিরোধী, যেখানে চলচ্চিত্র কীভাবে বাস্তবতাকে পরিবর্তন করতে পারে, সে ব্যাপারে জোর দেওয়া হত। বাজাঁ তাই প্রামাণ্যচিত্র ও ইতালীয় নব্য-বাস্তববাদী (বাজাঁ-র ভাষায় "ইতালীয় মুক্তি ঘরানা") ঘরানার চলচ্চিত্রের সমর্থক ছিলেন।
বাজাঁ ১৯১৮ খ্রিস্টাব্দে ফ্রান্সের অঁজের শহরে জন্মগ্রহণ করেন। দ্বিতীয় বিশ্বযুদ্ধের সময় ফরাসি সাম্যবাদী দলের শ্রম ও সংস্কৃতি নামক একটি জঙ্গী সংগঠনের হয়ে কাজ করার সময় বাজাঁ-র সাথে ভবিষ্যৎ চলচ্চিত্র ও টেলিভিশন প্রযোজক জানিনের পরিচয় ও প্রণয় ঘটে এবং শেষ পর্যন্ত ১৯৪৯ খ্রিস্টাব্দে তারা বিয়ে করেন। পরে তাদের ফ্লোরঁ নামের এক পুত্রসন্তান হয়েছিল। ১৯৫৮ সালে ৪০ বছর বয়সে বাজাঁ রক্তের ক্যান্সারে আক্রান্ত হয়ে মারা যান।
বাজাঁ ১৯৪৩ খ্রিস্টাব্দে চলচ্চিত্র নিয়ে লেখালেখি শুরু করেন। তিনি জাক দোনিওল-ভালক্রোজ ও জোযেফ-মারি লো দ্যুকা-র সাথে ১৯৫১ খ্রিস্টাব্দে প্রতিষ্ঠিত বিখ্যাত চলচ্চিত্র সাময়িকী "কাইয়ে দ্যু সিনেমা"-র একজন সহ-প্রতিষ্ঠাতা ছিলেন। দ্বিতীয় বিশ্বযুদ্ধ পরবর্তী চলচ্চিত্র গবেষণা ও সমালোচনা ক্ষেত্রে বাজাঁ ছিলেন একজন প্রধান শক্তি। তিনি মৃত্যুর আগ পর্যন্ত "কাইয়ে দ্যু সিনেমা"-র সম্পাদনা চালিয়ে যান। তাঁর মৃত্যুর পরে ১৯৫৮ থেকে ১৯৬২ খ্রিস্টাব্দ পর্যন্ত লেখা তাঁর রচনাবলির চার খণ্ডের একটি সঙ্কলন প্রকাশিত হয়, যার শিরোনাম ছিল "কেসক্য ল্য সিনেমা?" ("Qu'est-ce que le cinéma?", "চলচ্চিত্র কী?")। ১৯৬০-এর দশকে ও ১৯৭০-এর দশকের শুরুতে এই সঙ্কলন থেকে নির্বাচিত কিছু প্রবন্ধ দুই খণ্ডে ইংরেজি ভাষায় অনূদিত হয়। এই অনূদিত গ্রন্থগুলি ইংরেজিভাষী বিশ্বের চলচ্চিত্র সংক্রান্ত পাঠ্যক্রমের একটি প্রধান অংশে পরিণত হয়।
বাজাঁ ব্যক্তিবাদ (personalism) দ্বারা প্রভাবিত হয়েছিলেন। তিনি বিশ্বাস করতেন যে একটি চলচ্চিত্রের একজন পরিচালকের ব্যক্তিগত দৃষ্টিভঙ্গির প্রতিনিধিত্ব করা উচিত। এই ধারণাটি পরবর্তীকালে চলচ্চিত্রের "ওত্যর তত্ত্বের" বিকাশে বিরাট ভূমিকা পালন করেন। বাজাঁর ভাবশিষ্য চলচ্চিত্র পরিচালক ফ্রঁসোয়া ত্রুফো এ ব্যাপারে একটি নিবন্ধ লেখেন যা বাজাঁ ১৯৫৪ সালে "কাইয়ে" সাময়িকীতে প্রকাশ করেছিলেন।
বাংলাদেশ অ্যাক্রেডিটেশন কাউন্সিল

বাংলাদেশ অ্যাক্রেডিটেশন কাউন্সিল (বিএসি; বাংলা অর্থ "বাংলাদেশ প্রত্যয়ন পরিষদ") একটি স্বায়ত্তশাসিত সরকারি সংস্থা যা উচ্চ শিক্ষা প্রতিষ্ঠান এবং একাডেমিক প্রোগ্রাম প্রদানকারী সত্তাদের স্বীকৃতি প্রদান এবং মান নিশ্চিতকরণের দায়িত্ব পালন করে।
কাউন্সিলটি 'বাংলাদেশ অ্যাক্রেডিটেশন কাউন্সিল আইন, ২০১৭'-এর অধীনে প্রতিষ্ঠা করা হয়। ২০১৭ সালের মার্চে বাংলাদেশ জাতীয় সংসদে 'বাংলাদেশ অ্যাক্রেডিটেশন কাউন্সিল আইন, ২০১৭' গৃহীত হয়। মেসবাহউদ্দিন আহমেদ ২০১৮ সালের আগস্টে কাউন্সিলের প্রথম চেয়ারম্যান নিযুক্ত হন। ২০১৯ সালের মে মাসে শিক্ষামন্ত্রী দীপু মনি মহাখালীতে অবস্থিত কাউন্সিলের সদর দপ্তর উদ্বোধন করেন। ২০১৯ সালের জুন নাগাদ কাউন্সিলের চারজন পূর্ণকালীন সদস্যের নিয়োগ সম্পন্ন হয়। কাউন্সিলের প্রথম সভা ২২ ডিসেম্বর ২০১৯ তারিখে মহাখালী অফিসে অনুষ্ঠিত হয়।